รัฐบาลไทย-ข่าวทำเนียบรัฐบาล-ปมท. สั่งเข้ม ลด Demand และ Supply ยาเสพติด ย้ำฝ่ายปกครองรุกสแกนผู้ค้า ผู้เสพ และพื้นที่แหล่งมั่วสุม พร้อมเดินหน้ามาตรการป้องกันเชิงรุก หวังขจัดยาเสพติดให้หมดสิ้นจากประเทศไทย
วันอังคารที่ 13 ธันวาคม 2565
ปมท. สั่งเข้ม ลด Demand และ Supply ยาเสพติด ย้ําฝ่ายปกครองรุกสแกนผู้ค้า ผู้เสพ และพื้นที่แหล่งมั่วสุม พร้อมเดินหน้ามาตรการป้องกันเชิงรุก หวังขจัดยาเสพติดให้หมดสิ้นจากประเทศไทย
ปมท. สั่งเข้ม ลด Demand และ Supply ยาเสพติด ย้ําฝ่ายปกครองรุกสแกนผู้ค้า ผู้เสพ และพื้นที่แหล่งมั่วสุม พร้อมเดินหน้ามาตรการป้องกันเชิงรุก หวังขจัดยาเสพติดให้หมดสิ้นจากประเทศไทย
เมื่อวันที่ 11 ธ.ค. 65 นายสุทธิพงษ์ จุลเจริญ ปลัดกระทรวงมหาดไทย เปิดเผยว่า กระทรวงมหาดไทย มีภารกิจในการ "บําบัดทุกข์ บํารุงสุข" ให้กับประชาชน โดยเฉพาะอย่างยิ่ง "ปัญหายาเสพติด" ที่เป็นปัญหาส่งผลกระทบทั้งด้านความมั่นคง ด้านสังคม ที่ส่งผลต่อระบบเศรษฐกิจของประเทศ และเป็นปัญหาเรื้อรังมาอย่างยาวนาน ดังนั้น การขจัดปัญหายาเสพติดจึงเป็นภารกิจที่สําคัญ ที่ต้องอาศัยความร่วมมือเเละบูรณาการจากทุกภาคส่วน มุ่งมั่นเพิ่มความถี่และความเข้มข้นในมาตรการต่าง ๆ ทั้งเจ้าหน้าที่ฝ่ายปกครอง ฝ่ายความมั่นคง ตํารวจ ทหาร เจ้าหน้าที่ ป.ป.ส. ฯลฯ เพื่อเดินหน้ากวาดล้างยาเสพติดให้หมดสิ้นไปจากแผ่นดินไทย พร้อมสร้างภูมิคุ้มกัน ให้ความรู้ และเตรียมพื้นที่รองรับการบําบัดผู้ติดยาเสพติดเรื้อรัง เพื่อลดจํานวนผู้เสี่ยงในระบบ และกลุ่มเสี่ยงที่อาจตกเป็นเหยื่อของยาเสพติด โดยในวันนี้ได้รับรายงานผลการปฏิบัติงานจากหลายจังหวัดขอยกตัวอย่างมานําเสนอเพื่อเป็นกําลังใจให้เเก่เจ้าหน้าที่ และผู้อยู่เบื้องหลังในการปฏิบัติงาน ดังนี้
1) จังหวัดหนองคาย โดย พ.อ.สุริวัชร์ อัครพรเดชาพงษ์ ผู้บังคับการกรมทหารพรานที่ 21/ ผู้บังคับหน่วยเฉพาะกิจทหารพรานที่ 21 มอบให้ ร.ท.วิทยากร ศักดิ์ดาเดช ผู้บังคับกองร้อยเฉพาะกิจทหารพรานที่ 2104 หน่วยเฉพาะกิจทหารพรานที่ 21 กองกําลังสุรศักดิ์มนตรี ได้สนธิกําลังร่วมกับ นายสมควร ใจซื่อ นายอําเภอสังคม นรข. สถานีเรือสังคม ตํารวจ สภ.สังคม พร้อมด้วยเจ้าหน้าที่ จัดกําลังเข้าดักซุ่ม จุดเป้าหมาย ที่คาดว่าขบวนการค้ายาเสพติดจะใช้เป็นช่องทางนําเข้ายาเสพติด ต่อมา ตรวจพบเรือต้องสงสัยจากฝั่ง สปป.ลาว มุ่งหน้ามาฝั่งไทย และเข้าจอดที่บริเวณท่าเทียบเรือ บ้านน้ําไพร ต.สังคม อ.สังคมฯ มีชายต้องสงสัยเดินขึ้นมาจากเรือ เจ้าหน้าที่จึงได้แสดงตัวขอตรวจค้น ชายต้องสงสัยเมื่อเห็นเจ้าหน้าที่ ตกใจวิ่งเข้าป่าหลบหนีไปได้ เจ้าหน้าที่จึงได้ตรวจสอบภายในเรือ พบกระสอบต้องสงสัยสีขาวพบภายในบรรจุยาบ้าห่อด้วยกระดาษสีน้ําตาล จํานวน 2 มัด โดยได้ตรวจยึดนํามาทําการตรวจนับยาบ้าได้ จํานวน 43,579 เม็ด ก่อนนําของกลางส่งพนักงานสอบสวน สภ.สังคม ดําเนินการตามกฎหมายต่อไป ส่วนผู้ต้องหาที่หลบหนีเจ้าหน้าที่ทราบตัวแล้วเป็นชาย อายุ 50 ปี ชาวบ้านน้ําไพร อ.สังคม จ.หนองคาย ซึ่งเจ้าหน้าที่จะได้ติดตามจับกุมตัวเพื่อนํามาดําเนินคดีตามกฎหมายแล้ว
2) จังหวัดชัยภูมิ ปูพรมตรวจค้นกวาดล้างยาเสพติด เพื่อค้นหาผู้ค้า ผู้เสพ และผู้ที่มีพฤติกรรมเกี่ยวข้องกับยาเสพติดอย่างต่อเนื่อง หลังทําประชาคม และได้รับร้องเรียนจากชาวบ้านเป็นจํานวนมาก โดย น.ส.อัจฉรา อาษาสู้ ผอ.ศูนย์ปฏิบัติการป้องกันและปราบปรามยาเสพติดอําเภอภักดีชุมพล/นายอําเภอภักดีชุมพล จ.ชัยภูมิ มอบหมายให้ จ่าสิบโทอิทธิพล ถือสมบัติ ปลัดอําเภอฝ่ายความมั่นคง สมาชิกกองร้อยอาสารักษาดินแดนอําเภอภักดีชุมพลที่ 15 กํานัน ผู้ใหญ่บ้าน ผู้ช่วยผู้ใหญ่บ้านฯ ตําบลเจาทอง ลงพื้นที่ตรวจค้น พบ นายบอย (ขอสงวนชื่อสกุล) อายุ 23 ปี อยู่ในอาการคลุ้มคลั่ง เดินถือมีดด้ามยาวในบ้านไม่ยอมให้เข้าใกล้ เจ้าหน้าที่ต้องปิดล้อมเกลี้ยกล่อมก่อนชาร์จเข้าจับกุมตัวไว้ได้ ตรวจค้นภายในบ้านพบของกลางยาบ้า 15 เม็ด จึงตั้งข้อหา “มียาเสพติดให้โทษประเภท 1 (เมทแอมเฟตามีน) ไว้ในความครอบครองเพื่อจําหน่ายโดยผิดกฎหมาย และเสพยาเสพติดให้โทษประเภท 1 (ไอซ์หรือเมทแอมเฟตามีน) โดยผิดกฎหมาย” ก่อนนําตัวพร้อมของกลางส่งตํารวจดําเนินคดีตามกฎหมายต่อไป
3) จังหวัดแพร่ ภายใต้การอํานวยการโดยนายชุติเดช มีจันทร์ ผู้ว่าราชการจังหวัดแพร่/ผอ.ศอ.ป.ส.จ.แพร่ นายธาตรี บุญมาก รองผู้ว่าราชการจังหวัดแพร่ นายนายวาทิต ปัญญาคม ปลัดจังหวัดแพร่ สั่งการให้นายนคร สายยืด นายอําเภอสูงเม่น/ผอ.ศป.ปส.อ.สูงเม่น มอบหมายให้ปลัดอําเภอฝ่ายความมั่นคง พร้อมด้วยสมาชิก อส.อ.สูงเม่น 4 บูรณาการร่วมกับเจ้าหน้าที่ตํารวจ สภ.สูงเม่น จนท.รพ.สผช.สาธารณสุข จนท.สสอ.สูงเม่น จนท.รพ.สต.บ้านน้ําชํา นายก อบต.น้ําชํา กํานันตําบลบ้านน้ําชํา ผู้ใหญ่บ้าน พร้อม อสม.ในพื้นที่ ร่วมกันขับเคลื่อนโครงการค้นหาผู้ใช้ ผู้เสพ ผู้ติดยาเสพติด ผู้มีอาการทางจิต และผู้ป่วยทางจิตเวชฯ เพื่อนําบําบัดรักษาฯ ที่ ตําบลบ้านน้ําชํา อ.สูงเม่น จ.แพร่ จํานวน 23 ราย พบสารเสพติด 11 ราย และสมัครใจเข้าสู่ระบบการบําบัดรักษาตามประมวลกฎหมายยาเสพติดต่อไป
4) จังหวัดกระบี่ ภายใต้การอํานวยการของนายเศวตฉัตร สุวรรณรัตน์ นายอําเภอเหนือคลอง นําโดยนายธีรพล ทําสวน ปลัดอําเภอหัวหน้าฝ่ายความมั่นคง พร้อมด้วย เจ้าหน้าที่ตํารวจ สภ.เหนือคลอง สมาชิก อส.อ.เหนือคลองที่ 9 ผู้ใหญ่บ้าน ม.7 ต.โคกยาง และผู้ใหญ่บ้าน ม.2 ต.ปกาสัย อ.เหนือคลอง จ.กระบี่ นําตัวนายจรัญ อายุ 27 ปี และนายนิพนธ์ จันทร์โชติ อายุ 33 ปี ผู้มีอาการทางจิตจากการใช้ยาเสพติด ส่งโรงพยาบาลเหนือคลอง เพื่อเข้าสู่กระบวนการบําบัดรักษาต่อไป
5) จังหวัดเชียงใหม่ นายพีระศักดิ์ ธีรบดี นายอําเภอแม่วาง/ผอ.ศป.ปส.อ.แม่วาง มอบหมายให้ชุดปฏิบัติการฯ ตําบลแม่วิน ปลัดฝ่ายความมั่นคง กํานัน ผู้ใหญ่บ้านฯ ตําบลแม่วิน และสมาชิกกองร้อยอาสารักษาดินแดนอําเภอแม่วางที่ 23 บูรณาการร่วม เจ้าหน้าที่ตํารวจ สภ.แม่วาง รพ.แม่วาง สสอ.แม่วาง ออกพื้นที่ติดตาม ค้นหา และรับรายงานตัวผู้เสพ/ผู้ติดยาเสพติด (Re X-ray) ในพื้นที่ตําบลแม่วิน อ.แม่วาง จ.เชียงใหม่ จํานวน 9 หมู่บ้าน เพื่อค้นหาแล้วนําผู้ป่วยที่สมัครใจเข้าสู่กระบวนการบําบัดรักษา มีเป้าหมายมารายงานตัว 24 ราย ผลตรวจฉี่เป็นบวก 6 ราย ไม่มารายงานตัว 38 ราย ในส่วนผู้มีผลเป็นบวกทั้งหมดยินยอมเข้าสู่ระบบบําบัดรักษาฯ ส่วนผู้ที่ไม่มารายงานตัว เจ้าหน้าที่จะเข้าดําเนินการเชิงรุกในขั้นตอนต่อไป และอําเภอสันทราย นายศิวะ ธมิกานนท์ นายอําเภอสันทราย/ ผอ.ศป.ปส.อ.สันทราย สั่งการฝ่ายความมั่นคง และร้อย อส.อ.สันทรายที่ 15 ร่วมกับผู้ใหญ่บ้านบ้านเกษตรพัฒนา หมู่ที่ 15 ต.ป่าไผ่ ชุด ชรบ. และเจ้าหน้าที่ตํารวจ สภ.เเม่โจ้ เข้าตรวจสอบบ้าน ม.15 ต.ป่าไผ่ ตามที่ได้รับแจ้งเหตุจากผู้ใหญ่บ้านฯ พบ นายศุภสิทธิ์ อายุ 21 ปี ได้สอบถามแม่ของนายศุภสิทธิ์ฯ ทราบว่า มีพฤติกรรมเสพยาเสพติดเป็นประจํา พูดคุยไม่ค่อยรู้เรื่อง เสพติดจนมีอาการหลอน ทําลายข้าวของในบ้าน บางครั้งนําอาวุธมีดไปไล่ฟันผู้คนบริเวณโดยรอบบ้าน จึงขอความช่วยเหลือจากเจ้าหน้าที่ให้นําบุตรชายเข้ารับการบําบัดยาเสพติด เพราะเกรงว่าถ้าปล่อยไว้นาน จะทําร้ายตัวเอง และเป็นอันตรายต่อบุคคลภายในครอบครัวและชาวบ้าน เจ้าหน้าที่จึงได้ร่วมกันควบคุมตัวนํานายศุภสิทธิ์ ส่งพนักงานสอบสวน สภ.เเม่โจ้ เพื่อดําเนินการต่อไป
นายสุทธิพงษ์ จุลเจริญ กล่าวเน้นย้ําว่า ยาเสพติดส่งผลกระทบโดยตรงต่อร่างกายเเละสภาพจิตใจผู้ป่วย ดังนั้นการจะบําบัดรักษาฟื้นฟูจึงต้องอาศัยกระบวนการเเละขั้นตอนระเบียบวิธีที่ถูกต้อง เพื่อปรับสภาพร่างกายเเละจิตใจของผู้ป่วย ให้ได้รับการซึมซับเเละเห็นคุณค่าของตัวเองภายหลังจากการบําบัดรักษา พร้อมทั้งสร้างความเข้มแข็งทางจิตใจให้กับสมาชิกในครอบครัว ซึ่งกระทรวงมหาดไทยได้กําหนดกรอบเเนวทางการฟื้นฟู เเละการฝึกอาชีพให้ผู้ผ่านการบําบัดรักษาได้มีโอกาส "พึ่งพาตนเอง" โดยการน้อมนําหลักปรัชญาของเศรษฐกิจพอเพียง และแนวทางตามพระราชดําริของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร มาเป็นแนวทางในการวางรากฐานวิถีชีวิตภายหลังผู้ป่วย ได้กลับคืนสู่ครอบครัวและสังคม อันจะส่งผลให้เกิดการเสริมสร้างความมั่นคงด้านอาหาร สร้างอาชีพ สร้างรายได้ ที่มีความยั่งยืนอย่างแท้จริง และไม่หันกลับไปพึ่งพายาเสพติดในการดํารงชีวิต ทั้งนี้ แรงผลักดันของผู้นําชุมชนและสมาชิกในครอบครัวจะเป็นกําลังหลักที่สําคัญในการทําให้พวกเขาเข้มแข็ง ถือสัจจะต่อตัวเอง ครอบครัว ทั้งนี้ หากต้องการเเจ้งเบาะเเส หรือขอคําปรึกษาสามารถติดต่อได้ที่ ศูนย์ดํารงธรรมทุกแห่งทั่วประเทศ ทั้งศูนย์ดํารงธรรมจังหวัด ศูนย์ดํารงธรรมอําเภอ หรือสายด่วน 1567 โทรฟรี ตลอด 24 ชั่วโมง
#WorldSoilDay #วันดินโลก #soilswherefoodbegins #Soils4Nutrition #FAO #MOI #กระทรวงมหาดไทย #บําบัดทุกข์บํารุงสุข #SDGsforAll #ChangeforGood